*Central Campus Dag* på University of Michigan
**University of Michigan** (**U of M** eller **UM**) er et offentlig (delstatseid) universitet i Michigan i USA. UM er et anerkjent forskningsuniversitet og er flaggskipet innenfor høyere utdannelse i Michigan. Det tilhører de kvalitetsmessig svært høyt rangerte Public Ivy-universitetene.

Universitetet inntar i 2008 18.-plass globalt på *Times*’ liste over verdens beste universiteter.

Studentfordelingen mellom de tre campusene ved UM er:

* UM Ann Arbor – 46 002 studenter (2018)
* UM Dearborn – 9 339 studenter (2018)
* UM Flint – 7 836 studenter (2018)

Historie
--------

University of Michigan ble etablert i Detroit i 1817. I 1837 flyttet universitetet til Ann Arbor, der det fortsatt har hovedbase. I tillegg til Ann Arbor har UM campuser i Flint og i Dearborn.

Kvinner fikk lov til å studere ved UM allerede i 1870, og University of Michigan var det tredje universitetet i USA som tillot dette.

På første halvdel av 1900-tallet ekspanderte University of Michigan sterkt, og satset mye på forskning. Under andre verdenskrig foregikk det omfattende militærteknologisk forskning på UM, spesielt for Den amerikanske marinen.

På 1960- og 70-tallet hadde universitetet mange politisk radikale studenter. Dette førte til mange protester mot regjeringens politikk i Sydøst-Asia.

Studier
-------

Det er 25 000 studenter på bachelornivå og 15 000 studenter på masternivå ved University of Michigan i Ann Arbor. Det finnes 600 forskjellige studieprogrammer. 90% av studieprogrammene er rangert som blant de 20 beste i USA.

University of Michigan har rundt 5 000 vitenskapelig ansatte. Som mange andre forskningsuniversiteter brukes i stor grad masterstudenter til å undervise på lavgradsnivå.

Skolepengene ved University of Michigan er høyest i USA blant offentlige universitetene. For studenter utenfra Michigan koster det omtrent $30 000 i året for undervisningen alene. For studenter bosatt i Michigan er skolepengene omtrent US$ 6 000 – 10 000.

Idrett
------

Fra en kamp på Michigan Stadium
Idrettslaget til University of Michigan heter U of M Wolverines. Det spiller i øverste divisjon i National Collegiate Athletic Association i alle sportsgrener unntatt ishockey.

Som ved de fleste universiteter i USA er det amerikansk fotball som er den mest populære idretten. Wolverines vant den første Rose Bowl i 1902 og har tilsammen elleve nasjonale seire. Det siste nasjonale mesterskapet ble vunnet i 1997. Tre vinnere av Heisman-troféet som årlig gis til den beste spilleren i amerikansk collegefotball, har kommet fra University of Michigan. Hjemmebanen til Wolverines i amerikansk fotball er Michigan Stadium, som med en kapasitet på 107 500 er verdens største i sitt slag. Hovedrivalene til Wolverines er Michigan State Spartans, Notre Dame Fighting Irish og Ohio State Buckeyes.

Bibliotekressurser
------------------

Bibliotekene ved University of Michigan har 8,134 millioner titler, som gjør det til USAs tolvte største bibliotek (2006).

Referanser
----------

1. ↑   *Integrated Postsecondary Education Data System*, Wikidata Q6042926,
2. ↑   orcid.org[Hentet fra Wikidata]
3. ↑   www.clir.org[Hentet fra Wikidata]
4. ↑   iiif.io[Hentet fra Wikidata]
5. ↑   www.crl.edu[Hentet fra Wikidata]
6. ↑   www.w3.org, besøkt 11. juni 2019[Hentet fra Wikidata]
7. ↑   www.w3.org, besøkt 23. mai 2019[Hentet fra Wikidata]
8. ↑   web.archive.org, besøkt 22. januar 2020[Hentet fra Wikidata]
9. ↑   www.cossa.org, besøkt 9. november 2020[Hentet fra Wikidata]
10. ↑   www.shibboleth.net, besøkt 26. januar 2021[Hentet fra Wikidata]
11. ↑   blueorigin-static-assets.s3.amazonaws.com, besøkt 26. oktober 2021[Hentet fra Wikidata]
12. ↑   «Our Members / Tier 3», besøkt november 2021[Hentet fra Wikidata]
13. ↑   ndsa.org, besøkt 13. oktober 2022[Hentet fra Wikidata]
14. ↑   www.oeglobal.org, besøkt 22. mars 2023[Hentet fra Wikidata]
15. ↑  Times Arkivert 21. november 2008 hos Wayback Machine. – THES QS Top Universities, 201-300.
16. 1 2 3  «University of Michigan». *www.umich.edu* **(engelsk)**. Besøkt 25. september 2018.
17. ↑  American Library Association, *The World Almanac* side 404.

Eksterne lenker
---------------

* (en) Offisielt nettsted Rediger på Wikidata

* (en) University of Michigan – kategori av bilder, video eller lyd på Commons Rediger på Wikidata

* (en) University of Michigan – galleri av bilder, video eller lyd på Commons Rediger på Wikidata
* University of Michigan på Twitter Rediger på Wikidata

* University of Michigan på Facebook Rediger på Wikidata

* University of Michigan på Instagram Rediger på Wikidata

* University of Michigan på YouTube Rediger på Wikidata

* University of Michigan på Pinterest Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** GeoNames
 |